લોકોને પડતી મુશ્કેલીને કારણે એ ટૉઇલેટ તોડી પાડવામાં આવ્યું છે અને જો સુધરાઈ નવું નહીં બનાવે તો MNS એ બનાવી આપશે એમ કહેતાં દાદરની MNSના શાખાપ્રમુખ અભિષેક ગુપ્તાએ કહ્યું હતું કે ‘૧૯૯૫થી એ ટૉઇલેટ સ્વાતંત્ર્યવીર સાવરકર મંડઈ વ્યાપારી મંડળ દ્વારા મેઇન્ટેઇન કરવામાં આવતું હતું. જોકે એમાં રિપેરિંગની જરૂર હોવાથી સુધરાઈએ મંડળને એ રિપેર કરવા જણાવ્યું હતું અને એ માટે રિપેરિંગની અરજી કરવા કહ્યું હતું. મંડળે રિપેરિંગનું કામ ચાલુ કર્યું હતું અને સુધરાઈને એ માટે અરજી કરી હતી. જોકે વેપારીના એક નવા મંડળે એ બાબતે સુધરાઈમાં વિરોધ કરતાં સુધરાઈએ રિપેરિંગની પરવાનગી આપી નહોતી અને રિપેરિંગનું કામ અટકી પડ્યું હતું. જોકે સુધરાઈ દ્વારા એ પછી કોઈ નક્કર પગલાં ન લેવામાં આવતાં વેપારીઓને અને લોકોને ભારે પરેશાની ભોગવવી પડતી હતી. MNSના દાદરના નગરસેવક સુનીલ જાધવે આ બાબત પ્રભાગ સમિતિમાં પણ રજૂ કરી હતી અને તેમના નગરસેવકના ફન્ડમાંથી એ ટૉઇલેટ બનાવી આપવાની તૈયારી બતાવી હતી. જોકે પ્રભાગ સમિતિએ તેમનો એ પ્રસ્તાવ ઠુકરાવી દીધો હતો.’